section_heading: Recenzije
paragraph_text: Neki su recenzenti smatrali da je The King of Limbs manje inovativan od prijašnjih Radioheadovih albuma. Mark Pytlik s mrežnog mjesta Pitchfork opisao ga je "dobro utabanim terenom za Radiohead; iako i dalje donosi zadovoljavajuće rezultate, osjetan je nedostatak revolucionarne ambicioznosti tipične za skupinu". U retrospektivnom članku za Stereogum iz 2015. Ryan Leas zaključio je da se The King of Limbs sastoji od "vrlo dobre, a katkad odlične glazbe važne skupine; međutim, ipak je neka vrsta razočaranja jer na koncu nije bila riječ o kakvoj neočekivanoj genijalnoj ideji".